Ole Ueland

Ole Ueland (født 1983) er en norsk politiker for Høyre som fra 2023 er Rogaland sin fylkesordfører. Han var ordfører i Sola kommune fra 2011 til 2019, og har hatt flere viktige verv i Rogaland fylkeskommune og i Høyre.

 Bakgrunn 
Ueland meldte seg inn i Høyre som 15-åring, og ble formann i Sola Unge Høyre i 1999 og leder i Sola Høyre i 2001. Han var ansatt som fylkessekretær/ungdomssekretær i Rogaland Unge Høyre fra 2002 til 2003 og som valgkampsekretær i Rogaland Høyre og politisk rådgiver for Stavangers ordfører Leif Johan Sevland fra 2005 til 2007.

Ueland ble første gang valgt inn i Sola kommunestyre i 2003, og ble medlem av formannskapet i 2007. I 2011 ble Ueland valgt til ordfører i Sola gjennom et samarbeid med Kristelig Folkeparti og Venstre. Han var 28 år gammel og blant landets yngste ordførere.29-årig ordfører: -Jeg skjønner ikke helt begrepet broiler - NRK/Rogaland 21. mars 2013. Besøkt 25. mars 2017 I 2019 stilte han ikke til gjenvalg som ordfører, og han stilte i stedet som Høyres fylkesordførerkandidat i Rogaland. Han gjorde så igjen i 2023 og etter valget, dannet Høyre et flertall i fylkestinget med Fremskrittspartiet, Venstre og Kristelig folkeparti.

Han var leder i Rogaland Høyre fra 2010 til 2012.Høyre. «Ole Ueland profil». Høyre.no . Besøkt 16. oktober 2019.

Ueland har en bachelorgrad i medier og kommunikasjon fra Høgskolen i Oslo. Han har også studert hotelledelse ved Universitetet i Stavanger.

Han er sønnesønn av tidligere ordfører og stortingsmann Ole Gabriel Ueland og nevø av tidligere ordfører Håkon Rege. Han nedstammer i direkte mannslinje fra stortingsmann og leder innen bondebevegelsen og venstreopposisjonen Ole Gabriel Ueland, som var hans tippoldefars farfar. Ueland er gift med Peter André Schwarz og har sammen et barn født via surrogati.

 Referanser 

Kategori:Høyre-politikere i Rogaland
Kategori:Ordførere i Sola
Kategori:Lokalpolitikere i Sola
Kategori:Norske fylkesordførere